***Razarajući Harry*** (engleski *Deconstructing Harry*) američka je komedija-drama iz 1997. koju je napisao i režirao Woody Allen. Uz Allena, u filmu nastupa velik broj glumaca u manjim ili većim ulogama, kao što su Kirstie Alley, Billy Crystal, Robin Williams, Judy Davis, Demi Moore, Tobey Maguire i drugi. Radnja se odvija oko uspješnog pisca Harryja Blocka koji ima naviku često u svoje priče stavljati pikantne detalje iz privatnog života ljudi koje poznaje, zbog čega su se njegovi prijatelji otuđili od njega ili mu zamjeraju što je iste spominjao bez da ih je pitao.

To je dvadeset deveti film kojeg je režirao Allen te je doživio razmjerne pohvale kritike, a u njemu je upotrijebio i netipične crnohumorne elemente. Glavni zaplet, u kojem Harry putuje autom kako bi primio priznanje sveučilišta sa kojeg je izbačen, labavo se zasniva na drami *Divlje jagode* koju je režirao Ingmar Bergman. Allen je nominiran za Oscara za najbolji izvorni scenarij.

Radnja
------

Jedne noći, Lucy (Judy Davis) uzima taksi do stana pisca Harryja Blocka (Woody Allen). Upravo je pročitala njegov zadnji roman te je ljuta na njega jer je prepoznala sebe u kojoj lik Leslie ima aferu sa suprugom njene sestre, Kenom. Lucy je imala aferu sa Harryjem te smatra da sada svi znaju o tome. Ona izvadi pištolj i počne pucati na Harryja, ali ju on smiri i objasni da je već kažnjen jer ga je njegova djevojka Fay (Elisabeth Shue) ostavila zbog njegovog najboljeg prijatelja, Larryja (Billy Crystal).

Harry dobiva poziv od sveučilišta sa kojeg je svojedobno izbačen, jer će mu uručiti priznanje. Nezadovoljan što nema nikoga s kim bi otišao na ceremoniju, upita svoju bivšu ženu Joan (Kirstie Alley) bi li smio povesti sina Hilliarda (Eric Lloyd), ali ona odbija jer smatra da je loš utjecaj. Ona je ljuta na njega i jer je napisao roman o propalom braku u kojem je prepoznala sebe i njega. Harry sretne prijatelja, Richarda (Bob Balaban), sa kojim ode u bolnicu. Harry pita i Fay bi li pošla s njim, ali ona mu odgovori da tog datuma ima vjenčanje. Te noći, Harry unajmi crnoputu prostituku, Cookie (Hazelle Goodman), te ju uspije nagovoriti da s njim pođe na ceremoniju.

Idućeg jutra, Richard se pridruži Harryju i Cookie kako bi zajedno putovali. Harry nakratko stane i "otme" svojeg sina Hilliarda kako bi išao s njim na put. Na putu, stanu kod karnivala, te kod Harryjeve polusestre, Doris (Caroline Aaron), koja je verna jevrejka te se stoga ljuti što je on pisao satirične priče u kojima se rugao judaizmu. Na putu, Harry naiđe na svoje fiktivne likove, Ken i Helen, koji ga natjeraju da se suoči sa nekim istinama o životu. Netom prije dolaska do sveučilišta, Richard iznenada umre u autu. Harry upada u depresiju i postane "mutan", jer smatra da mu je život besmislen, ali ga Cookie uspeva smiriti. Doček na sveučilištu je prijatan te ljudi pitaju što će Harry snimiti sljedeće. On opiše priču u kojoj jedan lik, koji se temelji na sebi, putuje u pakao kako bi vratio svoju ljubav (temeljenu na Fay) od vraga (temeljen na Larryju). Priču prekida dolazak milicije koja traži Harryja zbog "otmice" i zbog droge, koja je pripadala Cookie. Fay i Larry posjete Harryja u zatvoru a on im da blagoslov. Natrag u svojem domu, Harry shvaća da jedino može da funkcioniše u umjetnosti, a ne u sopstvenom životu ili stvarnosti, te stoga odluči vratiti se pisanju nove priče.

Uloge
-----

| Glumac | Lik |
| --- | --- |
| Woody Allen | Harry Block |
| Richard Benjamin | Ken |
| Kirstie Alley | Joan |
| Billy Crystal | Larry |
| Judy Davis | Lucy |
| Bob Balaban | Richard |
| Elisabeth Shue | Fay |
| Tobey Maguire | Harvey Stern |
| Jennifer Garner | Žena u dizalu |
| Paul Giamatti | Profesor Abbott |
| Stanley Tucci | Paul Epstein |
| Julia Louis-Dreyfus | Leslie |
| Mariel Hemingway | Beth Kramer |
| Robin Williams | Mel |
| Hazelle Goodman | Cookie |
| Eric Bogosian | Burt |
| Demi Moore | Helen |
| Caroline Aaron | Doris |
| Eric Lloyd | Hilliard |
| Amy Irving | Jane |
| Viola Harris | Elsie |
| Shifra Lerer | Dolly |

Kritike
-------

> Harryjev je život razlomljen i zbrkan, a takav je i filmski stil. Allen radi rezove unutar kadrova, a priča je isprekidana nizom epizoda iz života i njegovih romana u kojima je uvijek bespoštedno iskorištavao ljude oko sebe i opisivao ih do pojedinosti...Sebi karakterističnom lakoćom Allen povezuje dramu i komediju, ismijava religiju, posebno židovsku, i to do mjere koju će mnogi doživjeti uvredljivom, iskazujući svoju intelektualnu superiornost za koju je prirodna da mnogi ne mogu imatu razumijevanja jer ima uzdrmava cijele temelje na kojima zasnivaju svoje živote.
> 
> – Arsen Oremović

> ...jedva da postoji zamjerka koja može biti bačena na Allena a koju on već sam nije bacio sam na sebe (ili na svoj alter ego) u filmu. Ovo u mnogo načina njegov film koji najviše razotkriva, njegov najbolniji, a ako sadrži i više nego običnu količinu velikih smijehova, što je ono što je čovjek rekao: "Smijemo se da ne moramo plakati"...Ali nijedan pojedini film Woodyja Allena nikada ne može sažeti apsolutno sve, a ono što je fascinantno je gledati ga, iz godine u godinu, kako snima svoje najintimnije filmove, a opet se skriva iz pogleda.
> 
> – Roger Ebert

Literatura
----------

* Ilinčić, Dražen; Oremović, Arsen; Heidl, Janko (2000). *Kino i video vodič 2000*. Zagreb: Večernji list. ISBN 9789539770219.

Vanjske poveznice
-----------------

* *Deconstructing Harry* na sajtu IMDb
* *Deconstructing Harry* na AllRovi-u
* *Deconstructing Harry* na Box Office Mojo-u
* *Deconstructing Harry* na Rotten Tomatoes-u ()

| * p
* r
* u
Filmovi koje je režirao Woody Allen |
| --- |
| 1960-e | *What's Up, Tiger Lily?* (1966) • *Take the Money and Run* (1969) |
| 1970-e | 
*Bananas* (1971) **·**  *Everything You Always Wanted to Know About Sex\* (\*But Were Afraid to Ask)* (1972) **·**  *Sleeper* (1973) **·**  *Love and Death* (1975) **·**  *Annie Hall* (1977) **·**  *Interiors* (1978) **·**  *Manhattan* (1979) |
| 1980-e | 
*Stardust Memories* (1980) **·**  *A Midsummer Night's Sex Comedy* (1982) **·**  *Zelig* (1983) **·**  *Broadway Danny Rose* (1984) **·**  *The Purple Rose of Cairo* (1985) **·**  *Hannah and Her Sisters* (1986) **·**  *Radio Days* (1987) **·**  *September* (1987) **·**  *Another Woman* (1988) **·**  *Crimes and Misdemeanors* (1989) |
| 1990-e | 
*Alice* (1990) **·**  *Shadows and Fog* (1992) **·**  *Husbands and Wives* (1992) **·**  *Manhattan Murder Mystery* (1993) **·**  *Bullets Over Broadway* (1994) **·**  *Don't Drink the Water* (1994) **·**  *Mighty Aphrodite* (1995) **·**  *Everyone Says I Love You* (1996) **·**  *Deconstructing Harry* (1997) **·**  *Celebrity* (1998) **·**  *Sweet and Lowdown* (1999) |
| 2000-e | 
*Small Time Crooks* (2000) **·**  *The Curse of the Jade Scorpion* (2001) **·**  *Hollywood Ending* (2002) **·**  *Anything Else* (2003) **·**  *Melinda and Melinda* (2004) **·**  *Match Point* (2005) **·**  *Scoop* (2006) **·**  *Cassandra's Dream* (2007) **·**  *Vicky Cristina Barcelona* (2008) **·** *Whatever Works* (2009) |
| 2010-e | 
*You Will Meet a Tall Dark Stranger* (2010) **·**  *Midnight in Paris* (2011) **·**  *The Bop Decameron* (2012)  |
| Kratki filmovi | 
*Men of Crisis: The Harvey Wallinger Story* (1971) **·**  *Oedipus Wrecks* (1989) **·**  *Sounds from a Town I Love* (2001) |
| V. također | 
Filmografija **·**  Nagrade i nominacije |